**Ընձուղտներ**

**Ուշադի՛ր կարդա և կատարի՛ր առաջադրանքները․**

Աշխարհի ամենաբարի և ամենախաղաղասեր կենդանիներից մեկը անխոս երկարավիզ ու զվարճալի ընձուղտն է: Իսկ գիտե՞ք, որ **առաջին ընձուղտին Եվրոպա է բերել Հուլիոս Կեսարը** և կոչել նրան camelopardalis**(**camel**– ուղտ,**pardalis**– հեպարդ (ինձ) անունով, ն**րա քայլքը նմանեցնելով ընձուղտի քայլքին, իսկ մաշկի նախշերը՝ կատվազգիների նշաններին: Հայերեն «ընձուղտ» բառը առաջացել է հենց այս տարբերակով:

**Ընձուղտը Երկրի վրա բնակվող ամենաբարձրահասակ կենդանին է:** **Նրա՝ 6 մետրի հասնող հասակի կեսը կազմում է պարանոցը:** Ընձուղտների մարմինը բաց դեղնավուն է՝ մուգ շագանակագույն խալերով: **Այդ նախշերը յուրաքանչյուր ընձուղտի մոտ յուրահատուկ են, անկրկնելի՝ ինչպես մարդու մատնահետքերը**: Մինչև օրս չեն հայտնաբերվել երկու ընձուղտ, որոնք ունենան նույն տիպի նախշեր: Ի դեպ, **նախշերի օգնությամբ կարելի է որոշել ընձուղտի տարիքը**: Որքան մուգ են դրանք, այնքան ավելի մեծ է ընձուղտը:

**Ընձուղտը նաև ունի ամենամեծ սիրտը և ամենաերկար լեզուն:** Սիրտը կշռում է 11 կգ, իսկ լեզվի երկարությունը հասնում է մինչև 50 սմ-ի: **Ընձուղտի լեզուն ամբողջությամբ սև է**: Նա ունի նաև շատ սուր տեսողություն՝ ամենասուրը հեպարդների տեսողությունից հետո: Կարող է նաև շատ արագ վազել՝ մինչև 55 կմ/ժ արագությամբ:

Ընձուղտները ապրում են Աֆրիկայի սավաննաներում, փոքրիկ խմբերով: Իրենց ցեղակիցներին ընձուղտները վերաբերվում են խորին հարգանքով: Նրանք գրեթե երբեք չեն վիճում միմյանց հետ, միայն խմբի ավագ լինելու համար կարող են վեճեր լինել, և այդ դեպքում **ընձուղտները կռվում են՝ միմյանց հարվածելով… պարանոցներով:**

Ընձուղտը ունենում է 1 ձագ, սակայն **ընձուղտիկի լույս աշխարհ գալը տոն է ողջ հոտի համար**: Նրանք բոլորը հավաքվում են փոքրիկին տեսնելու և ողջունում են՝ քնքշորեն հպվելով նրան:

**Ընձուղտները քաջաբար պաշտպանում են փոքրիկներին՝ անկախ նրանից, թե ում ձագն է նա:** Ինչ վերաբերում է ընձուղտ մայրիկին, ապա նա պատրաստ է միայնակ կռվել անգամ մի քանի առյուծի դեմ:

**Ծնվելուց արդեն մի քանի ժամ անց ընձուղտիկը ամուր կանգնում է գետնի վրա**, հայտնվում են նրա փոքրիկ կոտոշները, իսկ մի քանի օր հետո մայր ընձուղտը փնտրում-գտնում է իր պես այլ մայրիկների և նրանց հետ միասին **մանկապարտեզ է ստեղծում փոքրիկների համար**: Ամեն օր երեխաներին հսկում է ընձուղտներից մեկը, իսկ մյուս մայրիկները գնում են կեր հայթայթելու:

Օրվա մեծ մասը ընձուղտը անցկացնում է կանգնած վիճակում, անգամ **շատ հաճախ քնում է կանգնած՝ գլուխը տեղավորելով ծառերի ճյուղերի արանքում**: Գիշերը կարող է նաև պառկած քնել: Երկար պարանոցը ծալվում է, և ընձուղտը մի քանի րոպեով (ոչ ավելի քան 20 րոպե) քնում է պառկած վիճակում: **Ի դեպ, նա միակ կենդանին է, որ չի կարողանում հորանջել:**

**Ընձուղտը կարող է ջրի կարիք չզգալ ավելի երկար, քան ուղտը:** Սնվելով հյութեղ բույսերով՝ նա հագեցնում է նաև իր ծարավը: Իսկ օրվա ընթացքում նա կարող է ուտել մինչև 35 կգ բույս՝ դրա վրա ծախսելով 16-20 ժամ:

**Ընձուղտը նաև սարսափելի «բուրում է»**, այդպես նա իրենից հեռու է պահում վնասակար միջատներին:

**Ընձուղտները «խոսում են» միմյանց հետ**, ինչպես օրինակ դելֆինները՝ օգտագործելով ուլտրաձայնը: Այդ ձայնը մարդու համար լսելի չէ: **Ընձուղտը ունի միայն երկու իրական թշնամի՝ առյուծը և մարդը:** Մարդիկ տարիներ շարունակ անխնա ոչնչացրել են ընձուղտներին, և այդ պատճառով նրանց քանակը խիստ նվազել է, որոշ վայրերում ընձուղտները լրիվ անհետացել են: Այսօր նրանց կարելի է հանդիպել Աֆրիկայի մի շարք երկրների արգելոցներում և, իհարկե, կենդանաբանական այգիներում, որտեղ նրանք իրենց բոլորովին էլ վատ չեն զգում։

1. Լրացրո՛ւ աղյուսակը՝ պատասխանելով հարցերին։ 1 միավոր

|  |  |
| --- | --- |
|  |  |
| Որտե՞ղ են ապրում ընձուղտները։ | Ընձուխտները ապրում են Աֆրիկայի սավաններում |
| Ինչպե՞ս են ընձուղտները դիմավորում նորածին ձագուկին։ | բոլորը հավաքվում են փոքրիկին տեսնելու և ողջունում են՝ քնքշորեն հպվելով նրան: |
| Ինչպե՞ս են որոշում ընձուղտի տարիքը։ | Նրանց խալերով։ Եթե դրանք մուգ են, նշանակում է, որ նրանք մեծ են իսկ եթե բաց՝ ուրեմն նրանք դեռ փոքր են։ |
| Օրվա մեծ մասն ինչպե՞ս է անցկացնում ընձուղտը։ | Օրվա մեծ մասը ընձուղտը անցկացնում է կանգնած վիճակում, անգամ շատ հաճախ քնում է կանգնած՝ գլուխը տեղավորելով ծառերի ճյուղերի արանքում: |

1. Տեքստից օգտվելով՝ ավարտի՛ր նախադասությունները։ 1 միավոր

Սնվելով հյութեղ բույսերով՝ նա հագեցնում է նաև իր ծարավը։

**Ընձուղտները քաջաբար պաշտպանում են փոքրիկներին՝ անկախ նրանից, թե ում ձագն է նա։**

1. Գտի՛ր ճիշտ վերջաբանը և կարդա՛ առածները։ 1 միավոր

Բարին որ չլիներ,

Գործը վաղվան մնաց,

չարն աշխարհը կքանդեր։

իմացիր՝ կորավ -գնաց։

1. Տեքստից դո՛ւրս գրիր ընձուղտների մասին պատմող ամենազարմանալի տեղեկությունը։ 1 միավոր

Սիրտը կշռում է 11 կգ, իսկ լեզվի երկարությունը հասնում է մինչև 50 սմ-ի:

Բառային աշխատանք

1.Տեսքստից դո՛ւրս գրիր բոլոր թվերը և գրի՛ր բառերով։ 1 միավոր  
  
50-Հիսուն  
11-տասնմեկ  
55-հիսունհինգ  
1-մեկ  
20-քսան  
35-երեսունհինգ  
16-տասնվեց

2.Գրի՛ր կանաչով ներկված բառերի հոմանիշները։ Անհրաժեշտության դեպքում՝ կարող ես օգտվել առցանց բառարանից։ 1 միավոր  
  
Յուրահատուկ-բնորոշ  
վիճել-կռիվներ  
հպվել-դիպչել  
նվազել- քչանալ

3. Տրված բառերը գրի՛ր համապատասխան սյունակներում։ 1 միավոր

Ընձուղտ, մարդ, ձայն, փոքրիկ, մանկապարտեզ, անխնա, բույս, հյութեղ, ջուր։

|  |  |  |
| --- | --- | --- |
| Պարզ բառեր | Բարդ բառեր | Ածանցավոր բառեր |
| մարդ | Ընձուխտ | Փոքրիկ |
| բույս | մանկապարտեզ | Անխնա |
| ջուր |  | Հյութեղ |
|  |  |  |

1. Տրված բառերից առաջ հատկանիշ ցույց տվող բառեր գրի՛ր։ 1 միավոր

Գեղեցիկ այգի

Խելացի կենդանի

Երկարավիզ ընձուղտ

Հոգատար մարդ

1. Գրի՛ր տեքստում երկնագույնով նշված բառերի հականիշները։ 1 միավոր

Զվարճալի-տխուր  
սուր-բութ  
ամուր-թույլ  
երկար-կարճ  
անխնա-խնայողաբար

1. Բացատրի՛ր <<կրակի հետ խաղալ>> և <<ձեռք քաշել>> դարձվածքները։ <<կրակ>> կամ <<ձեռք>> բառի գործածությամբ ուրիշ դարձվածքներ գտի՛ր։ Կարող ես օգտվել դարձվածքների բառարանից։ 1 միավո

կրակի հետ խաղալ-վտանգավոր գործ անել

ձեռք քաշել-հրաժարվել

կրակի մեջ ընկնել- փորձանքի մեջ ընկնել

կրակի գին- շատ թանկ

ձեռք առնել-ջղայնացնել